Saugūniškės (Maišiagala)

Saugūniškės – kaimas Vilniaus rajono savivaldybėje, 3 km nuo Maišiagalos. Kaimas yra šalia šioje apylinkėje populiaraus kelio Nr. 5259 (Sudervė – Paąžuoliai – Maišiagala). Saugūniškės yra užfiksuotos kaip šiauriausia bitinių antšeimio nario Tachytes panzeri paplitimo vieta.

Istorija 

Vyskupas Ignotas Jokūbas Masalskis ir Teodora Sapiegienė 1782 m. Sudervėje pastatė bažnyčią. Jai paskirtas Saugūniškės kaimas ir palivarkas (prie Maišiagalos). Nuo 1797 m. iki 1820 m. bažnyčios vargonininku dirbo bajoras Simonas Baginavičius. Jam buvo išnuomotas ir Saugūniškės kaimas.

Tarybiniais laikais (1960–1970 m.) kaimo apylinkės buvo melioruotos. Vietiniai gyventojai kalba, kad prieš melioravimą kaime buvo „pono prūdai“. Nemelioruotose vietose, Saugūniškių apylinkėse, peri gervės. Apylinkes yra pamėgę ir medžiotojai, kurie daugiausiai medžioja šernus. Kaimas turi savo vieno kilometro ilgio upelį, kuris įteka į Gnesvianką.

Gyventojai

Žymūs žmonės 
 Henryk Tomaszewicz (g. 1942), hidrobotanikas, mokslininkas.

Šaltiniai 

 

Vilniaus rajono savivaldybės gyvenvietės